Cannae
Store norske leksikon,Historie,Verdens historie og samtidshistorie,Europa,Romerrikets historie
Cannae, oldtidsby i Apulia, det nåværende Puglia, i Sør-Italia og åsted for et av antikkens mest omtalte slag.
Slaget fant sted i 216 fvt. under den andre puniske krigen. Der slo karthagernes berømte feltherre Hannibal romernes tallmessig overlegne hær. Hannibals hær var på ca. 30 000, mens romernes hær etter tradisjonen var på ca. 80 000 mann, trolig var den ikke på mer enn 50 000. Hannibal stilte kjernetroppene på fløyene og fikk ledet romernes angrep mot sitt vikende sentrum. Da lukket fløyene seg, og de omringede romerne ble hogd ned mens Hannibals tap var små. Slaget førte til at flere forbundsfeller i Sør-Italia gikk over til Hannibal. Les mer i Store norske leksikon Hannibal – karthagisk feltherre og statsmann punerkrigene